
DR 31.10.2011 11 

 
(ii) laluan utama atau tempatan yang mempunyai bilangan 

penumpang yang sederhana. Masa menunggu adalah 20 
minit sehingga 30 minit pada waktu puncak dan 30 minit 
hingga 40 minit di luar waktu puncak. 

Tuan Yang di-Pertua, bagi memastikan keselesaan pengguna terjamin dan 
konsisten, Rapid KL telah meningkatkan tahap keberkesanan menambah pulih bas-bas 
lama dan mengurangkan masa membaik pulih di woksyop. Selain itu, RapidKL juga 
telah mempergiatkan kadar penyelenggaraan pencegahan (preventive maintenance) 
terhadap bas-bas lama bagi menambah jumlah bilangan bas yang dapat digunakan 
dalam operasi seharian. Dalam hal ini, sekiranya berlaku kerosakan sistem penyaman 
udara dalam bas, berdasarkan prosedur operasi, setiap penumpang akan dihantar ke 
destinasi masing-masing sebelum bas berkenaan dihantar ke woksyop untuk dibaik 
pulih. Dengan adanya pertambahan bas baru sebanyak 400 buah, kerja membaik pulih 
bas lama boleh dilaksanakan mengikut jadual yang ditetapkan.   

Rapid KL juga sentiasa menitikberatkan aspek keselamatan pengguna dan 
untuk itu sebanyak 400 buah bas baru berkenaan telah diterapkan dengan ciri 
keselamatan di mana badan bas dibuat daripada bahan yang diperkukuhkan. Bas juga 
direka bentuk dengan spesifikasi lantai yang rendah bertujuan memudahkan pengguna 
menaiki dan menuruni bas terutama sekali bagi orang kurang upaya dan dilengkapi 
dengan bahan anti-slip bagi mengelakkan pengguna daripada tergelincir. Secara 
keseluruhannya, bas RapidKL beroperasi mengikut prosedur keselamatan yang 
ditetapkan dan dipatuhi melalui bus control centre. Selain itu, sekiranya berlaku 
kecemasan, pemandu bas terlatih akan memastikan prosedur keselamatan dipatuhi 
bagi memastikan keselamatan pengguna terjamin. Sekian.  

Tuan Khairy Jamaluddin [Rembau]: Terima kasih kepada Yang Berhormat 
Timbalan Menteri dan saya akui bahawa dalam lapan tahun kewujudan RapidKL, ada 
peningkatan dari segi perkhidmatannya. Akan tetapi kita masih lagi menerima pelbagai 
aduan daripada penumpang terutamanya RapidKL yang merupakan satu syarikat yang 
dimiliki oleh Kementerian Kewangan. Mengenai kelewatan, kebiadaban segelintir 
daripada pemandu, perkhidmatan yang sering bermasalah, keadaan yang sesak, 
mengabaikan keselamatan dan bas yang tidak cukup untuk laluan popular.  Akan tetapi 
saya ucapkan tahniah di atas penambahbaikan yang telah dinyatakan oleh Yang 
Berhormat Timbalan Menteri tadi.  

Cuma saya hendak tahu tentang frekuensi bas yang telah disebutkan oleh 
Yang Berhormat Timbalan Menteri tadi. Adakah frekuensi ini akan dipaparkan di 
hentian bas ataupun di website RapidKL? Begitu juga apakah kita boleh kurangkan 
frekuensi tersebut? Contohnya, laluan utama seperti Yang Berhormat Timbalan Menteri 
cakap tadi ada pada masa off-peak, frekuensinya 20 minit hingga 40 minit waktu 
menunggu, waiting time. Sedangkan di negara-negara lain waktu menunggu tidak lebih 
daripada enam minit. Ini bergantung pada kesesakan jalan tetapi kita perlu ada 
piawaian, itu yang pertama. Keduanya, memandangkan sikap biadab segelintir 
daripada pemandu tersebut, saya hendak tahu berapa ramaikah pemandu yang telah 
diambil tindakan disiplin berdasarkan kepada aduan orang ramai ataupun penumpang 
dalam tempoh masa dua ataupun setahun yang lepas? Terima kasih. 

Dato’ Donald Lim Siang Chai:  Tuan Yang di-Pertua, terima kasih kepada 
Ahli Yang Berhormat dari Rembau. Memang saya bersetuju dengan apa yang 
dikatakan oleh Yang Berhormat.  Dari segi perkhidmatan, kita hendak pendekkan masa 
menunggu. Untuk maklumat Ahli Yang Berhormat, satu sistem iaitu passenger 
information system iaitu pengguna akan dapat mengetahui dengan jelas waktu ketibaan 
atau pelepasan bas menerusi paparan LED yang disediakan di beberapa lokasi terpilih.  
Kita akan buat di lebih tempat dan schedule itu memang kita hendak pihak Rapid KL 
supaya mereka mengadakan schedule itu di laman web dan juga isu-isu yang lain saya 
akan panjangkan kepada pihak SPAD. Soalan mengenai jumlah pemandu yang 
didakwa itu, saya tidak ada pada masa ini. Saya akan jawab secara bertulis kepada 
Ahli Yang Berhormat. Sila. 

Tuan Azan Ismail [Indera Mahkota]: Terima kasih Tuan Yang di-Pertua.  
Saya hendak minta pengesahan daripada Yang Berhormat Timbalan Menteri 
berkenaan dengan tujuan kita menyusun semula sistem pengangkutan awam dalam 
negara kita terutama yang diserahkan kepada RapidKL yang menjadi syarikat milik 
penuh kerajaan. Saya hendak bertanya iaitu pertama, Kementerian Pengangkutan telah 
diperuntukkan jumlah yang besar di bawah NKRA empat.  



(ii) laluan utama atau tempatan yang mempunyai bilangan. penumpang yang sederhana. Masa menunggu adalah 20 minit sehingga 30 minit pada waktu puncak dan 30 minit hingga 40 minit di luar waktu puncak. Tuan Yang di-Pertua, bagi memastikan keselesaan pengguna terjamin dan konsisten, Rapid KL telah meningkatkan tahap keberkesanan menambah pulih bas-bas lama dan mengurangkan masa membaik pulih di woksyop. Selain itu, RapidKL juga telah mempergiatkan kadar penyelenggaraan pencegahan (preventive maintenance) terhadap bas-bas lama bagi menambah jumlah bilangan bas yang dapat digunakan dalam operasi seharian. Dalam hal ini, sekiranya berlaku kerosakan sistem penyaman udara dalam bas, berdasarkan prosedur operasi, setiap penumpang akan dihantar ke destinasi masing-masing sebelum bas berkenaan dihantar ke woksyop untuk dibaik pulih. Dengan adanya pertambahan bas baru sebanyak 400 buah, kerja membaik pulih bas lama boleh dilaksanakan mengikut jadual yang ditetapkan. Rapid KL juga sentiasa menitikberatkan aspek keselamatan pengguna dan untuk itu sebanyak 400 buah bas baru berkenaan telah diterapkan dengan ciri keselamatan di mana badan bas dibuat daripada bahan yang diperkukuhkan. Bas juga direka bentuk dengan spesifikasi lantai yang rendah bertujuan memudahkan pengguna menaiki dan menuruni bas terutama sekali bagi orang kurang upaya dan dilengkapi dengan bahan anti-slip bagi mengelakkan pengguna daripada tergelincir. Secara keseluruhannya, bas RapidKL beroperasi mengikut prosedur keselamatan yang ditetapkan dan dipatuhi melalui bus control centre. Selain itu, sekiranya berlaku kecemasan, pemandu bas terlatih akan memastikan prosedur keselamatan dipatuhi bagi memastikan keselamatan pengguna terjamin. Sekian. Tuan Khairy Jamaluddin [Rembau]: Terima kasih kepada Yang Berhormat Timbalan Menteri dan saya akui bahawa dalam lapan tahun kewujudan RapidKL, ada peningkatan dari segi perkhidmatannya. Akan tetapi kita masih lagi menerima pelbagai aduan daripada penumpang terutamanya RapidKL yang merupakan satu syarikat yang dimiliki oleh Kementerian Kewangan. Mengenai kelewatan, kebiadaban segelintir daripada pemandu, perkhidmatan yang sering bermasalah, keadaan yang sesak, mengabaikan keselamatan dan bas yang tidak cukup untuk laluan popular. Akan tetapi saya ucapkan tahniah di atas penambahbaikan yang telah dinyatakan oleh Yang Berhormat Timbalan Menteri tadi. Cuma saya hendak tahu tentang frekuensi bas yang telah disebutkan oleh Yang Berhormat Timbalan Menteri tadi. Adakah frekuensi ini akan dipaparkan di hentian bas ataupun di website RapidKL? Begitu juga apakah kita boleh kurangkan frekuensi tersebut? Contohnya, laluan utama seperti Yang Berhormat Timbalan Menteri cakap tadi ada pada masa off-peak, frekuensinya 20 minit hingga 40 minit waktu menunggu, waiting time. Sedangkan di negara-negara lain waktu menunggu tidak lebih daripada enam minit. Ini bergantung pada kesesakan jalan tetapi kita perlu ada piawaian, itu yang pertama. Keduanya, memandangkan sikap biadab segelintir daripada pemandu tersebut, saya hendak tahu berapa ramaikah pemandu yang telah diambil tindakan disiplin berdasarkan kepada aduan orang ramai ataupun penumpang dalam tempoh masa dua ataupun setahun yang lepas? Terima kasih. Dato' Donald Lim Siang Chai: Tuan Yang di-Pertua, terima kasih kepada Ahli Yang Berhormat dari Rembau. Memang saya bersetuju dengan apa yang dikatakan oleh Yang Berhormat. Dari segi perkhidmatan, kita hendak pendekkan masa menunggu. Untuk maklumat Ahli Yang Berhormat, satu sistem iaitu passenger information system iaitu pengguna akan dapat mengetahui dengan jelas waktu ketibaan atau pelepasan bas menerusi paparan LED yang disediakan di beberapa lokasi terpilih. Kita akan buat di lebih tempat dan schedule itu memang kita hendak pihak Rapid KL supaya mereka mengadakan schedule itu di laman web dan juga isu-isu yang lain saya akan panjangkan kepada pihak SPAD. Soalan mengenai jumlah pemandu yang didakwa itu, saya tidak ada pada masa ini. Saya akan jawab secara bertulis kepada Ahli Yang Berhormat. Sila. Tuan Azan Ismail [Indera Mahkota]: Terima kasih Tuan Yang di-Pertua. Saya hendak minta pengesahan daripada Yang Berhormat Timbalan Menteri berkenaan dengan tujuan kita menyusun semula sistem pengangkutan awam dalam negara kita terutama yang diserahkan kepada RapidKL yang menjadi syarikat milik penuh kerajaan. Saya hendak bertanya iaitu pertama, Kementerian Pengangkutan telah diperuntukkan jumlah yang besar di bawah NKRA empat.